Arzamasas
Arzamasas – miestas Rusijoje, Žemutinio Naugardo srityje, apie 100 km į pietus nuo Žemutinio Naugardo, prie Tiošos upės (Okos intakas); rajono centras. Komunalinių mašinų, spec. automobilių ir jų dalių (Arzamaso mašinų gamykla), lengvosios pramonės, medicinos, aviacinės įrangos, karinės technikos, radijo detalių, gelžbetonio konstrukcijų gamyba, siuvimo, veltinių, maisto pramonė. Pedagoginis institutas, Žemutinio Naugardo technikos universiteto filialas. Dramos, operos, jaunojo žiūrovo teatrai. Planetariumas. Memorialinis Arkadijaus Gaidaro muziejus, istorijos ir meno muziejus. Viešpaties Prisikėlimo soboras (1643 m.), Šv. Elijo cerkvė (1746 m.; dabar kraštotyros muziejus), Prisikėlimo soboras (1814-42 m.).